หุ้นไทย5ก.ย.ปิดลบ2.47 จุด
ดัชนีตลาดหุ้นไทยปิดตลาดที่ 1,233.84  จุด ลดลง 2.47 จุด หรือ 0.20% มีมูลค่าการซื้อขาย 25,342.50 ล้านบาท
5 ก.ย. 2555

ดัชนีตลาดหุ้นไทยปิดตลาดที่ 1,233.84  จุด ลดลง 2.47 จุด หรือ 0.20% มีมูลค่าการซื้อขาย 25,342.50 ล้านบาท




ดัชนีหุ้นไทยวันนี้ (5 ก.ย.) แกว่งตัวกรอบแคบในแดนบวกและลบ ด้วยมูลค่าซื้อขายเบาบาง เนื่องจากนักลงทุนชะลอเทรดเพื่อรอดูความชัดเจนของผลประชุมธนาคารกลางยุโรปที่คาดว่าอาจจะมีมาตรการแก้ไขปัญหาหนี้ยุโรปและมาตรกระตุ้นเศรษฐกิจออกมา โดยตลาดหุ้นไทยวันนี้ปิดตลาดที่1,233.84  จุด ลดลง 2.47 จุด หรือ 0.20% มีมูลค่าการซื้อขาย 25,342.50 ล้านบาท
หลักทรัพย์ที่มีการซื้อขายสูงสุด 5 อันดับได้แก่1. TRUE ปิดที่ 4.80 บาท เพิ่มขึ้น 0.08 บาท มูลค่าการซื้อขาย 1,147.78 ล้านบาท2. PTTGC ปิดที่ 60 บาท ลดลง 1.25 บาท มูลค่าการซื้อขาย 1,056.14 ล้านบาท3. PTT ปิดที่ 331 บาท ลดลง 5 บาท มูลค่าการซื้อขาย 894.17 ล้านบาท4. CPF ปิดที่ 31.50 บาท ราคาไม่เปลี่ยนแปลง มูลค่าการซื้อขาย 780.53 ล้านบาท5. IVL ปิดที่ 28.25 บาท เพิ่มขึ้น 0.25 บาท มูลค่าการซื้อขาย 774.30 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์ฟินันเซียไซรัส กล่าวว่า ดัชนีหุ้นไทยวันนี้ยังคงแกว่งตัวผันผวนในกรอบแคบๆรอดูผลการประชุมของธนาคารกลางยุโรป(อีซีบี)ที่จะออกมาในช่วงบ่ายหรือเย็นวันพรุ่งนี้ ส่วนแนวโน้มหุ้นไทยพรุ่งนี้คาดว่ายังคงแกว่งตัวกรอบแคบจนกว่าจะมีความชัดเจนเกี่ยวกับผลประชุม โดยดัชนีน่าจะอยู่ในกรอบแนวรับ 1,230 จุด และ 1,227 จุด ขณะที่แนวต้านอยู่ที่ 1,240 จุด ส่วนกลยุทธ์การลงทุนแนะนำนักลงทุนถือหุ้นเพื่อรอขายทำกำไรเมื่อดัชนีปรับตัวเพิ่มขึ้นเหนือระดับ 1,247 จุดขึ้นไป